Firaministocin Sin da Rasha sun shugabanci taron firaministocin Sin da Rasha karo na 21 - china radio international
Firaministocin Sin da Rasha sun shugabanci taron firaministocin Sin da Rasha karo na 21
2016-11-08 09:45:32 cri
A jiya Litinin da yamma ne firaministan kasar Sin Li Keqiang da takwaransa na kasar Rasha Dmitry Medvedev suka shugabanci taron firaministocin Sin da Rasha karo na 21 da ya gudana a fadar Constantine dake birnin St.Petersburg na kasar Rasha.
A jawabinsa, Li Keqiang ya bayyana cewa, Sin tana son hada kai tare da kasar Rasha, ta yadda za a karfafa shirin nan na "ziri daya da hanya daya" da kawancen tattalin arziki na Turai da Asiya, da raya dangantakar dake tsakanin Sin da Rasha, da hadin gwiwarsu, don samun moriyar juna da amfanawa jama'ar kasashen biyu. Li Keqiang ya yi nuni da cewa, sakamakon koma bayan tattalin arzikin da ake fuskanta, da raguwar saurin bunkasuwar harkokin ciniki a duniya, kamata ya yi Sin da Rasha su kara yin amfani da fiffikonsu, da ba da gudummawa, ta yadda za a samu ci gaba da kuma canja tsarin tattalin arzikinsu.
A nasa bangare, Medvedev ya bayyana cewa, Rasha da Sin abokan kasashe ne dake makwabtaka da juna. Rasha ta dora muhimmanci sosai kan sada zumunta da hadin gwiwa dake tsakanin kasashen biyu, kuma tana fatan za su aiwatar da abubuwan da suka cimma daidaito a kai, da yin amfani da tsarin hadin gwiwar dake tsakanin gwamnatocin kasashen biyu, da kuma sa kaimi ga raya hadin gwiwarsu a dukkan fannoni. (Zainab)
v Firaministan Sin ya isa birnin St.Petersburg na Rasha 2016-11-07 13:30:03
v Shugaban Sin ya halarci babban taron tunawa da cika shekaru 15 da daddale yarjejeniyar sada zumunci da hadin gwiwa tsakanin Sin da Rasha 2016-06-26 13:44:51
v Sin da Rasha sun yi alkawarin karfafa huldar dake tsakanin su
2016-06-26 13:26:42